Sportsklubben Gjøa/Hard

Sportsklubben Gjøa/Hard (stiftet 16. april 1914) er et norsk idrettslag fra Oslo. Klubben er et resultat av en sammenslutning i 1964 mellom Gjøa (stiftet 1914) fra Ila og Hard (stiftet 1936) fra Torshov. Gjøa/Hard driver med fotball, men drev i tidligere tider også med håndball, bandy, ishockey og ski.

Historie
Gjøa
Sportsklubben Gjøa ble grunnlagt i Bjerregaards gate 9 på Ila av åtte gutter i alderen 12-14 år. De videreførte sin Indianerklub Gule Ulv til Sportsklubben Bjerre. Året etter ble navnet endret til Sportsklubben Gjøa. I mellomkrigstiden hevdet klubben seg godt og kom blant annet til kvartfinalen i norgesmesterskapet i 1927, 1934 og 1939. I 1924 og 1931 vant Gjøa kretsserien i Oslo. Gjøa hadde tre landslagsspillere i fotball i mellomkrigsårene: Arthur Johansen (3 landskamper), Einar Larsen (1 landskamp) og Einar Sandberg (1 landskamp). Gjøa var dessuten blant landets første ishockeyklubber og var med på å stifte Norges Ishockeyforbund i 1934.

I 1945 gikk gutteklubben Skjold, Torshov, inn i Gjøa.

Hard
Sportsklubben Hard ble stiftet 18. april 1936 på Torshov og het opprinnelig Hardy. Klubben gjorde seg ikke bemerket før krigen, men spilte seg oppover i divisjonene i etterkrigsårene og hadde enkelte brukbare cupresultater.

Dagens Gjøa/Hard
I de senere år har klubben bare stilt lag i veteranklassen og medlemstallet har vært stabilt lavt. I 2010 presterte klubben likefullt å tjene 37 000 kroner gjennom grasrotandelen til Norsk Tipping selv om den bare hadde 27 medlemmer.

Referanser

Kategori:Idrettslag i Oslo
Kategori:Fotballag i Oslo
Kategori:Idrettslag etablert i 1914
Kategori:Fotballag etablert i 1914
Kategori:Tidligere bandyklubber i Norge
Kategori:Tidligere ishockeyklubber i Norge
Kategori:Torshov
Kategori:Ila (Oslo)
Kategori:Sport i bydel Grünerløkka
Kategori:Sport i bydel Sagene